เพียงแค่ใจเรารักกัน (ละครโทรทัศน์)

เพียงแค่ใจเรารักกัน เป็นละครโทรทัศน์ แนวโรแมนติก-ดราม่า สร้างเมื่อปี พ.ศ. 2542 นำแสดงโดย ศุภวัฒน์ อ่ำประสิทธิ์ และ นุสบา ปุณณกันต์ 
จากบทประพันธ์เรื่อง 'ฤารักมิใช่รัก' ของ ชนิตร ภู่กาญจน์ เขียนบทโทรทัศน์โดย คูนนรุตน์ กำกับการแสดงโดย นิรัตติศัย กัลย์จาฤก  ผลิตโดย  บ. กันตนา วิดีโอ โปรดักชั่น จำกัด ออกอากาศทางช่อง 5
=== นักแสดง ===
{|class="wikitable" width="50%"
! ตัวละคร !!  นำแสดงโดย
|-
|  align="center"| นิธิ ||align="center"| ศุภวัฒน์ อ่ำประสิทธิ์
|-
|align="center"| เจนจิรา ||align="center"|  นุสบา ปุณณกันต์
|-
|  align="center"| สัญญา ||align="center"|  นภัสกร มิตรเอม
|-
|  align="center"| ณิชมน ||align="center"|  วรรณวิสา นาคะเต
|-
|  align="center"| นุกูล ||align="center"|  หาญส์ หิมะทองคำ
|-
|  align="center"| ดวงมาศ ||align="center"|วาสนา พูนผล
|-
|  align="center"| ครรชิต ||align="center"| กลศ อัทธเสรี
|-
|  align="center"| ผ่องศรี ||align="center"| วจี อรรถไกวัลวที
|-
|  align="center"| บุ๊ค ||align="center"| เจจินตัย อันติมานนท์
|-
|}
=== เพลงประกอบละคร ===
'เพียงแค่ใจเรารักกัน' ขับร้องโดย Tum Duo Boyz และ ปนัดดา เรืองวุฒิ ของค่าย แกรมมี่
===อ้างอิง===
| OKNation
New DVD Catalog
ละครโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2542
== ละครโทรทัศน์เกาหลี ==
เพียงแค่ใจเรารักกัน  (아름다운 날들, อารึมดาวุน นัลดึล; Beautiful Days, บิวตี้ฟูล เดย์) เป็นละครแนวรักโรแมนติก-ดราม่า ออกอากาศทางสถานีโทรทัศน์ SBS ในประเทศเกาหลีใต้ ตั้งแต่วันที่ 14 มีนาคม ถึง 31 พฤษภาคม พ.ศ. 2544 ทุกวันพุธ-พฤหัสบดี เวลา 21.50 น. มีจำนวน 24 ตอน กำกับโดย ลี จางซู เขียนบทโดย ยุน ซังฮี สำหรับในประเทศไทยมีการนำเสนอทางช่องไทยทีวีสีช่อง 3 ออกอากาศ ทุกวันศุกร์-เสาร์ เวลา 22.30 น. - 0.00 น. เมื่อวันที่ 6 มกราคม ถึง 30 มีนาคม พ.ศ. 2550
=== เรื่องย่อ ===
ลี มินชอล ทายาทเจ้าของค่ายเทป "Victory Record" ค่ายเทปยักษ์ใหญ่ของเกาหลี ผู้ไม่เคยเชื่อในความรัก เพราะในวันที่แม่ของเขาตาย พ่อของเขา ลี ชองชุน ได้พาภรรยาใหม่พร้อมลูกชายคนใหม่ ลี ซอนเจ เข้ามาอยู่ในบ้าน เหตุการณ์นี้สร้างรอยแค้นและความเกลียดชังสองแม่ลูกในหัวใจของเด็กชายมินชอลและหนูน้อยมินจีผู้เป็นน้องสาวตลอดมา จนกระทั่งเขาได้มาพบกับ คิม ยอนซู หญิงสาวกำพร้าที่มีความอ่อนโยนและอบอุ่น มินชอลประทับใจยอนซูมากยิ่งขึ้นเมื่อเห็นยอนซูกล้าที่จะเตือนมินจีน้องสาวผู้เอาแต่ใจของเขาด้วยความห่วงใยจากใจจริง
ความสัมพันธ์ระหว่างยอนซูและมินชอลพัฒนาขึ้น จากเพียงแค่ประทับใจ ยิ่งนานวันที่ใกล้ชิดกัน มินชอลก็ค้นพบกว่าเขารักยอนซูเข้าแล้วจริงๆ แต่ด้วยความที่ไม่เคยเชื่อในความรัก จึงไม่รู้จักวิธีการแสดงออกซึ่งความรักนั้น ทำให้ยอนซูต้องเสียน้ำตาจากการกระทำของมินชลบ่อยครั้ง ซึ่งทุกครั้งก็อยู่ในสายตาที่แสนห่วงใยของซอนเจตลอดมา ซอนเจถึงแม้ว่าจะรักยอนซูเพียงใด แต่เขาก็ทำได้เพียงเก็บความรักนั้นไว้ในใจ และยินดีเป็นเพียงผู้ชายที่มอบแต่ความห่วงใยอยู่ห่างๆ เพราะเขารู้ว่าหัวใจของยอนซูนั้นได้มอบให้กับพี่ชายผู้เย็นชาของเขาไปแล้ว
ซอนเจยอมให้มินชอลและมินจีกดขี่เสมอมา ทั้งเรื่องชีวิตส่วนตัวและเรื่องของความรัก ด้วยเจียมตัวว่าเป็นลูกของภรรยาที่มาที่หลังและเป็นผู้ร่วมสร้างบาดแผลในใจของมินชอลและมินจี จนเป็นสาเหตุของอุปนิสัยที่เย็นชาและเอาแต่ใจของสองพี่น้อง จนวันหนึ่งเมื่อซอนเจพบกับความจริงที่ว่า พ่อที่เขาเชื่อมาตลอดว่าเป็นพ่อบังเกิดเกล้ากลับไม่ใช่พ่อที่แท้จริง และที่ช็อคเขาไปมากกว่านั้นเมื่อเขารู้ว่าพ่อที่เขาให้ความเคารพตลอดมาเป็นฆาตกรที่ฆ่าพ่อที่แท้จริงของเขาเอง เหตุการณ์ครั้งนี้ทำให้ซอนเจตัดสินใจครั้งใหญ่ในชีวิต นั่นคือประกาศตัวกับสื่อมวลชนว่าเขาคือ Zero นักร้องนิรนามที่ทุกค่ายเทปกำลังตามหา และเขาก็ตัดสินใจที่จะลาออกจากการเป็นนักศึกษาแพทย์ และไปเป็นนักร้องให้กับค่ายเทปน้องใหม่มาแรงอย่างค่าย "Muse Record" คู่แข่งทางธุรกิจของค่าย Victory สร้างความไม่พอใจให้กับมินชอลอย่างมาก ซึ่งมินชอลเองก็ไม่ยี่หระและประกาศการแข่งขันทั้งด้านธุรกิจและความรักกับซอนเจอย่างเป็นทางการ
ก่อนวันแต่งงานของมินชอลและยอนซู มินชอลได้รู้ความจริงอันแสนเจ็บปวดเรื่องที่พ่อของเขาเป็นฆาตกรฆ่าพ่อของน้องชายที่เขาแสนเกลียดชัง ภาพในอดีตย้อนมาถึงการกระทำที่เต็มไปด้วยการดูถูกและเหยียดหยามที่เขาทำไว้กับแม่ใหม่และน้องชายของเขา ความละอายทำให้มินชอลหนีไป ทิ้งให้ยอนซูเสียใจด้วยไม่รู้ว่าการที่มินชอลทิ้งเธอไปนั้นด้วยเหตุผลใด ซอนเจเข้ามาปลอบยอนซูและบอกให้ยอนซูเลิกรักผู้ชายอย่างมินชอลที่ตลอดเวลาที่เธอคบกับเขานั้นมีแต่น้ำตา พร้อมชี้ว่าเขาคือคนที่ยืนเคียงข้างเธอมาตลอด แต่ยอนซูปฏิเสธน้ำใจซอนเจอย่างนุ่มนวลเพียงด้วยเหตุผล หัวใจรักห้ามกันไม่ได้ ยอนซูบอกให้ซอนเจหันไปสนใจน้องสาวของเธอ คิม เซนา ผู้มีใจให้กับซอนเจตลอดมา แต่ซอนเจก็ปฏิเสธเซนาด้วยเหตุผลเดียวกับยอนซูเช่นกัน
ในขณะที่หัวใจทุกดวงกำลังเจ็บปวด ทุกคนก็ได้รับข่าวร้ายเพิ่มขึ้นเมื่อพบว่ายอนซูป่วยด้วยโรคลูคีเมีย โอกาสรอดมีน้อยมาก ถ้าไม่ได้รับการผ่าตัดเปลี่ยนถ่ายไขกระดูกโดยเร็ว ซึ่งยอนซูก็ไม่ได้ใส่ใจการรักษาและอยู่อย่างหมดอาลัยตายอยาก ซอนเจ และทุกคนรู้ว่าที่ยอนซูเป็นเช่นนั้นเพราะอะไร ซอนเจจึงออกตามหามินชอลและขอร้องให้มินชอลกลับไปหายอนซู โดยบอกกับมินชอลว่าเขายกโทษให้กับทุกสิ่งทุกอย่างที่ครอบครัวมินชอลทำกับเขาและแม่ ทั้งมินชอลและซอนเจต่างเช้าใจ กันและพร้อมที่จะละทิฐิ และเปิดใจให้กันเพียงเพราะความรักที่มีให้ผู้หญิงคนนี้ "ยอนซู" มินชอลแต่งงานกับยอนซูทั้งคู่กำลังมีความสุข โดยที่มินชอลไม่รู้เรื่องโรคร้ายของยอนซู เพราะเธอขอร้องไม่ให้ใคร บอกเรื่องนี้กับมินชอล แต่ในขณะเดียวกันอาการ ของยอนซูก็ทรุด ลงเรื่อยๆ จนวันหนึ่งอาการของเธอทรุดหนักจนต้องเข้าโรงพยาบาล
วันนั้นเองที่มินชอลรู้ว่าหญิงที่ตนเองรักกำลังจะตาย วันเวลาแห่งความสุขกำลังจะหมดลง ปาฏิหาริย์แห่งรักจะมีหรือไม่ บทสรุปของความรักของพวกเขาจะเป็นอย่างไร พวกเขาจะยอมรับความเจ็บปวดบนเส้นทางแห่งความรักได้หรือไม่ ติดตามได้ใน Beautiful Days เพียงแค่ใจเรารักกัน
===ตัวละคร===
ลี มินชอล
หนุ่มหล่อทายาทของค่ายเทปยักษ์ใหญ่แห่งเกาหลี ผู้เย็นชาและไม่เชื่อในความรัก ความรักของเขาคือการครอบครอง เป็นความรักที่ร้อนแรงและมีพลัง
คิม ยอนซู
เด็กสาวกำพร้าผู้อ่อนโยนแต่ไม่อ่อนแอ เธอเป็นผู้ที่สามารถใช้ความอ่อนโยนและอบอุ่น ทลายกำแพงน้ำแข็งแห่งหัวใจของมินชอลได้ ความรักของเธอคือการให้ หวังเพียงสิ่งเดียวคือให้คนที่เธอรักมีความสุข
ลี ซอนเจ
ชายหนุ่มผู้อ่อนโยน เข้าใจคนอื่นและเสียสละ ถึงแม้ว่าจะต้องทรมานใจแต่ถ้าทำให้คนที่รักมีความสุขเขาก็พร้อมยอมทำ ความรักของเขาคือการให้ ให้โดยไม่หวังผลตอบแทน
คิม เซนา
หญิงสาวผู้ทะเยอทะยาน ใฝ่ฝันอยากเป็นนักร้อง และไม่เคยยอมแพ้อะไรง่ายๆ ความรักของเธอคือการได้มาซึ่งความรักตอบแทน
ลี มินจี
น้องสาวผู้เอาแต่ใจของมินชอล โลกของเธอมีแต่พี่ชาย จนกระทั่งยอนซูเข้ามา เธอจึงได้รู้ว่าความรักจากแม่ที่เธอโหยหายังมีอยู่ในโลก
คัง นาเร
เพื่อนสนิทของยอนซู นิสัยห้าวๆไม่ยอมใคร คอยช่วยเหลือยอนซูและเซนาในทุกๆเรื่อง
===นักแสดง===
ลี บุงฮุน รับบทเป็น ลี มินชอล
ชอย จีวู รับบทเป็น คิม ยอนซู
ริว ชีวอน รับบทเป็น ลี ซอนเจ
ลี จองฮย็อน รับบทเป็น คิม เซนา
ชิน มินอา รับบทเป็น ลี มินจี
ลี ยูจิน รับบทเป็น คัง นาเร
ลี จองกิล รับบทเป็น ลี ชองชุน (พ่อของมินชอล)
ลี คยองจิน รับบทเป็น จุง มยองจา (แม่ของซอนเจ)
ฮา เจยอง รับบทเป็น ลี ยองจุน (พ่อของซอนเจ)
ลี ฮุยฮยอง รับบทเป็น หยาง มีมี่ (อดีตนักร้องในสังกัดของยองจุน)
=== อ้างอิง ===
"เรื่องย่อ : เพียงแค่ใจเรารักกัน"เพียงแค่ใจเรารักกัน 
ละครโทรทัศน์ช่องเอสบีเอส‎